ઇન્સ્પેક્ટર મનીષ મિશ્રા

મનીષ મિશ્રા વર્ષોથી પોતાનું જીવન રસ્તા પર વિતાવી રહ્યા હતા પરંતુ અમુક દિવસો પહેલાં તેઓ આ આશ્રમમાં આવ્યા છે. મનીષ મિશ્રાને મળવા આવનાર પોલીસ અધિકારી એ લોકો છે જેઓ ક્યારેક તેમના બૅચમેટ હતા.

સ્વર્ગ સદન આશ્રમના સંચાલક પવન સૂર્યવંશીએ જણાવ્યું કે, “મનીષ મિશ્રા સારી રીતે રહી રહ્યા છે. આશ્રમની અંદર તેમની સારી દેખરેખ રાખવામાં આવી રહી છે. અને તેઓ ઘણું સારું મહેસૂસ કરી રહ્યા છે.”

“મનીષ મિશ્રાને મળવા સતત તેમના બૅચમેટ આવી રહ્યા છે અને તેઓ પોતાની સાથે વીતાવેલા સમયના કિસ્સા યાદ કરી રહ્યા છે. અત્યારે પ્રયત્ન કરાઈ રહ્યો છે કે તેમને ઓછામાં ઓછા ચારથી પાંચ મહિના અહીં રાખવામાં આવે જેથી તેઓ સંપૂર્ણપણે ઠીક થઈ જાય.”

મનીષ મિશ્રાની કહાણી જાણવા માટે થોડું પાછળ જવું પડશે. વાત 10 નવેમ્બરની છે જ્યારે ગ્વાલિયરમાં પેટાચૂંટણીની મતગણતરી ચાલી રહી હતી. 

તે દરમિયાન લગભગ દોઢ વાગ્યે પોલીસવિભાગના બે ડીએસપી સુરક્ષાવ્યવસ્થામાં લાગેલા હતા. તે દરમિયાન તેમણે એક ભિખારીને ઠંડીમાં ઠૂંઠવાતા જોયા.

ગ્વાલિયરના ઝાંસી રોડ વિસ્તારમાં

તેની આ પરિસ્થિતિ જોઈને એક અધિકારીએ પોતાનાં ચપ્પલ તો બીજાએ પોતાનું જૅકેટ એ ભિખારીને આપી દીધાં. ત્યારબાદ એ અધિકારીઓ ત્યાંથી જવા લાગ્યા તો તે બંને અધિકારીઓને એ ભિખારીએ તેમના નામથી બોલાવ્યા.

પોતપોતાનું નામ સાંભળીને બંને થોડા આશ્ચર્યચક્તિ થયા અને પાછા ફરીને તેની પાસે ગયા અને જ્યારે તેમણે તેની સાથે વાત કરી ત્યારે ખબર પડી કે એ ભિખારી તેમની બૅચના સબ ઇંસ્પેક્ટર મનીષ મિશ્રા છે. 

જાણકારી પ્રમાણે મનીષ પાછલાં દસ વર્ષોથી આવી રીતે જ રસ્તા પર પોતાનું જીવન પસાર કરી રહ્યા છે.

ગ્વાલિયરના ઝાંસી રોડ વિસ્તારમાં વર્ષોથી રસ્તા પર લાવારિસ ભટકી રહેલા મનીષ મિશ્રા મધ્ય પ્રદેશ પોલીસના વર્ષ 1999ના બૅચના અધિકારી હતા. 

તેમના વિશે જાણવા મળી રહ્યું છે તે અનુસાર તેઓ અચૂક નિશાનબાજ પણ હતા. શહેરમાં મતગણતરીની રાત્રે સુરક્ષાવ્યવસ્થાની જવાબદારી ડીએસપી રત્નેશ સિંહ તોમર અને વિજય ભદૌરિયા અપાઈ હતી.

મતગણતરી પૂરી થયા બાદ બંને વિજય જુલૂસના રૂટ પર તહેનાત હતા. આ દરમિયાન ફૂટપાથ પર ઠંડીમાં ઠૂઠવાઈ રહેલા મનીષ મિશ્રાનો સામનો થઈ ગયો.

તેમને સંદિગ્ધ અવસ્થામાં જોઈને ઑફિસરોએ ગાડી રોકી અને તેમની સાથે વાત કરી. તેની પરિસ્થિતિ જોઈને ડીએસપી રત્નેશ સિંહ તોમરે તેમને પોતાના જૂતા અને વિજય ભદૌરિયાએ પોતાનું જૅકેટ આપી દીધું. 

ત્યારબાદ તેમને નામથી બોલાવવાના કારણે તેમને... \n\nમને ઉપરના લેખ માટે સારું શીર્ષક આપો.
ગ્વાલિયરમાં રસ્તા પર ભીખ માગતા મળી આવેલા પોલીસ ઇન્સ્પેક્ટરની કહાણી